# Anders Østergaard (filminstruktør)

### Fra Wikipedia, den frie encyklopædi

Du har nye beskeder (forskel fra næstsidste redigering).

Anders Østergaard (født 1965 i København) er en prisbelønnet dansk filminstruktør og manuskriptforfatter, som især er kendt for sine meget anmelderroste portrætfilm om Henning Carlsen, Jan Johansson, Hergé og Gasolin'. Anders Østergaard er musiksproglig student og uddannet ved Danmarks Journalisthøjskole i 1991.

## [redigér] Biografi

Fra 1991-1996 arbejdede Anders Østergaard som tekstforfatter og strategisk rådgiver, med speciale i sociale og politiske kampagner, for reklamebureauet Jersild & Co. - sideløbende hermed var han researcher ved DR Dokumentar og Nordisk Film. Anders Østergaard var i perioden også tilknyttet Central Television London og TV 2s dokumentarprogram Fak2eren. I denne periode stod han bag en række dokumentarprogrammer til dansk tv med fokus på aktuelle samfundsforhold i ind- og udland.

Det er som portrættør Anders Østergaard især har markeret sig. I filmen Gensyn med Johannesburg fra 1996 portrætterer han Henning Carlsen med udgangspunkt i dennes film Dilemma fra 1962. I 1999 kom filmen Troldkarlen om den svenske jazzpianist Jan Johansson, som ikke bare gav ham prisen for Bedste Dokumentarfilm ved Odense Film Festival, men også banede vejen til, at han i 2003 kunne lave sit personlige og meget anmelderroste film Tintin og mig, der var et portræt af Tintins fader, den belgiske tegneserieskaber, Hergé.

I 2006 havde filmen Gasolin om rockgruppen Gasolin' premiere. Denne dokumentar om et stykke dansk rockhistorie blev hurtigt den mest sete dokumentarfilm i danske biografer og vandt filmprisen GuldDok.

Anders Østergaard har modtaget flere nationale og internationale priser for sine produktioner.

## [redigér] Filmografi

### [redigér] Portrætfilm

- 2006 - Gasolin' - portræt af rockgruppen Gasolin'
- 2003 - Tintin og mig - portræt af Tintins skaber Hergé
- 1999 - Troldkarlen - portræt af jazzpianisten Jan Johansson
- 1996 - Gensyn med Johannesburg - portræt af filminstruktøren Henning Carlsen

### [redigér] Tv-produktioner

- 2004 - Magtens Billeder: Diplomatiets fortrop
- 2001 - Malaria
- 2001 - Brødre i Ånden
- 2000 - Fra asken i ilden
- 1994 - Den dobbelte mand
- 1993 - Vejen til Helvede
- 1993 - Et lys i mørket
- 1990 - Kaptajn Janssens Bror

## [redigér] Priser

- 2006 – GuldDok for Gasolin
- 2005 - Bodilprisen for årets bedste danske dokumentarfilm for Tintin og mig
- 2004 - juryens specialpris på "HotDocs" i Toronto for Tintin og mig
- 2004 - bedste dokumentarfilm på Den Europæiske Dokumentarfilmfestival i Oslo for Tintin og mig
- 2003 - Prix Alsace Europe i Strasbourg for Tintin og mig
- 2003 - bedste korte dokumentarfilm på International Festival of Cinema and Technology i New York for Malaria
- 1999 - bedste dokumentarfilm ved Odense Film Festival for Troldkarlen

## [redigér] Eksterne henvisninger og kilder

- Scope: Anders Østergaard
- EMU Tintin et moi
- Det Danske Filminstitut: Her løber Gasolin'
- Cosmo Film: Anders Østergaard
- Anders Østergaard (filminstruktør) på Internet Movie Database

Hentet fra "http://da.wikipedia.org../../../a/n/d/Anders_%C3%98stergaard_%28filminstrukt%C3%B8r%29_c20c.html"

Kategorier: Danske filminstruktører | Født i 1965

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg